Jelaskan Ulasan kritis dari Ola Bola dalam bahasa melayu

Rata-rata ulasan mengenai filem ini ialah positif. Hampir keseluruhan aspek filem ini mendapat pujian. Fadzlishah Johanabas dari Fadzjohanabas.com dan portal perfileman, Wayangkini.com mengangkat filem ini sebagai filem terbaik Malaysia.Jack Chan Wah dari Wljack.com mengulas filem ini sebagai filem masterpiece Chiu Keng Guan. Portal sukan, Sarawakcrocs.com memuji filem ini sebagai "...antara filem tempatan yang terbaik". Portal perfileman, Kakimuvee.com memberi filem ini "5 bintang".

Angelin Yeoh dari The Star mengulas filem ini sebagai "perlahan pada mulanya sebelum berakhir dengan pengakhiran yang cemerlang". Rozaman Ismail dari Utusan Malaysia memuji jalan cerita dan tema filem ini. Danielle Sendou dari The Borneo Post.com memuji lakonan Bront Palarae dan sinematografi filem. Tony Teh dari Colourlessopinions.com memuji pengarahan Chiu dan usaha dari barisan pelakon muda. Girish Kumar Nambiar dari portal perfileman, Cinemaniacs.com.my mengulas "..filem ini berjaya untuk menghiburkan dan mendidik penonton".bKauser Hieu dari portal kehidupan,Jontheboy.com memberi pujian terhadap soundtrack dan bunyi filem ini. Anna Lee dari portal kehidupan, Vulcanpost.com mengulas "...filem ini memberi harapan terhadap industri perfileman negara."Ashraf Wahab dari portal kehidupan,Metros.events memberi filem ini rating 8 per 10. Portal perfileman India, Astro Ulagam memberi filem ini rating 4.5 per 5.Hafizan Mohd dari portal kehidupan, Stail.my mengucapkan terima kasih kepada pengarah filem kerana mengarahkan filem ini. Deric Ect dari portal hiburan, Dailyseni.com mengangkat filem ini sebagai "...bukti Chiu Keng Guan sebagai pengarah terbaik Malaysia abad ini."

Aidil Rusli dari The Malay Mail pula memberi ulasan yang bercampur, iaitu memuji keseluruhan aspek perfileman tetapi gagal dalam mencerap realiti kehidupan sebenar. The Sun pula menyelar skrip dan dialog filem ini. Portal kehidupan, Larxy.com mengkritik filem ini sebagai terlalu berusaha untuk memadatkan filem.